**KONCEPT ODPRAVE ANOMALIJ PRI VREDNOTENJU DELOVNIH MEST IN NAZIVOV V PLAČNEM SISTEMU JAVNEGA SEKTORJA** – realizacija V. točke Dogovora o ukrepih na področju stroškov dela in drugih ukrepih v javnem sektorju za leto 2016

1. **Metodologija za ugotavljanje in odpravo anomalij in nosilci aktivnosti**

**A. Metodologija ugotavljanja in odprave anomalij na splošni ravni (na ravni plačnih skupin (PS), plačnih podskupin (PPS) ali tarifnih razredov (TR)**

A.1.Ugotovitev (določitev) anomalij - primerjava uvrstitev DM v PR med TR in med PS.

a. Izdelava pregleda razponov PR delovnih mest/nazivov po posameznih TR in po PS in PPS v okviru posameznega TR. Izdelava pregleda najpogostejših PR DM (brez upoštevanja števila zaposlenih) in povprečnih izhodiščnih PR (z upoštevanjem števila zaposlenih na posameznem DM).

NOSILEC: MJU

b. Ugotovitev (določitev) morebitnih neustreznih odstopanj pri uvrstitvi DM v PR v PS in PPS na podlagi razponov med plačnimi razredi in odstopanj od povprečnih izhodiščnih PR. Pri ugotavljanju morebitnih odstopanj se upošteva tudi vse že evidentirane anomalije (npr. PR DM v PS J, PR DM v VI. TR,…).

Natančnejša preučitev morebitnih ekstremnih uvrstitev in ugotavljanje posebnosti (npr. vodenje)pri ugotovljenih ekstremnih odstopanjih v okviru razponov med PR. V primeru utemeljenih posebnosti/specifik izločitev teh delovnih mest iz obravnave.

NOSILEC: MJU

c. Ugotovitev anomalij na ravni TR, PS oz. PPS - utemeljitev neupravičenih odstopanj v razponu PR posamezne TR oz. TR posamezne PS in PPS.

NOSILEC: RESORNA MINISTRSTVA V SODELOVANJU Z MJU IN SINDIKATI

A.2. Metoda za odpravo anomalij

Za skupino delovnih mest, kjer so ugotovljene anomalije (neustrezni PR DM), izdelati nov predlog razpona izhodiščnih PR DM v okviru TR oziroma PS, s katerim bi bile anomalije odpravljene.

NOSILEC: MJU V SODELOVANJU Z RESORNIMI MINISTRSTVI IN SINDIKATI

*OBRAVNAVA PREDLOGA NA POGAJALSKI KOMISIJI*

**B. Nabor delovnih mest**

* Proučitev možnosti za združitev podobno poimenovanih pa tudi drugih delovnih mest v okviru istega tarifnega razreda glede na vsebino in zahtevnost nalog in odgovornosti - oziroma poimenovanje.
* Presoja možnosti ukinitve delovnih mest, za katera se ugotovi, da niso potrebna.
* Ugotovitev potreb po vključitvi novih delovnih mest, ki jih je potrebno »uveljaviti« zaradi potreb delovnega procesa ali zaradi vzpostavitve ustreznega razmerja do drugih delovnih mest.

NOSILCI: MJU V SODELOVANJU Z RESORNIMI MINISTRSTVI

*OBRAVNAVA PREDLOGA NA POGAJALSKI KOMISIJI*

**C. Metodologija ugotavljanja in odprave anomalij na ravni posameznih delovnih mest**

C.1. Ugotovitev anomalij

a. Evidentiranje posameznih delovnih mest, za katera naj bi bile ugotovljene neustrezne uvrstitve v PR. Pri tem se upošteva tudi delovna mesta, ki so bila kot neustrezno ovrednotena izpostavljena v Dogovoru iz leta 2009.

NOSILCI: MJU V SODELOVANJU Z RESORNIMI MINISTRSTVI IN SINDIKATI

b. Natančnejša utemeljitev neustreznosti uvrstitve - PR posameznega delovnega mesta s strani predlagateljev in resornih ministrstev.

NOSILCI: RESORNA MINISTRSTVA IN SINDIKATI (PREDLAGATELJI)

c. Izdelava ocene možnih vplivov na druga delovna mesta in verificiranje anomalije na posameznem delovnem mestu.

NOSILCI: MJU V SODELOVANJU Z RESORNIMI MINISTRSTVI IN SINDIKATI

C.2. Metoda za odpravo anomalij

Za določitev ustrezne uvrstitve posameznega delovnega mesta, pri katerem je ugotovljena anomalija, se upošteva:

opis del in nalog na delovnem mestu, pri katerem je ugotovljena anomalija, in opis del in nalog na primerljivih delovnih mestih, in:

* sumarna metoda primerjanja s primerljivimi delovnimi mesti znotraj iste plačne skupine in med plačnimi skupinami, ali
* analitična metoda, ki je določena s Kolektivno pogodbo za skupno metodologijo za uvrščanje ODMN v PR (pri čemer je potrebno kriterijem za vrednotenje določiti točkovne vrednosti), s katero se točkuje delovno mesto, pri katerem je ugotovljena anomalija, ter njemu sorodna in primerljiva delovna mesta, pri katerih anomalije niso ugotovljene.

NOSILCI: MJU V SODELOVANJU Z RESORNIMI MINISTRSTVI IN SINDIKATI

C.3 Uvrstitev delovnih mest – določitev novih PR znotraj predlaganega razpona PR

NOSILEC: MJU V SODELOVANJU Z RESORNIMI MINISTRSTVI IN SINDIKATI

*OBRAVNAVA PREDLOGA NA POGAJALSKI KOMISIJI*

**II. Časovna dinamika odprave anomalij**

* Aktivnosti zaporedno po fazah:
  + 1. Ugotavljanje in odprava anomalij na splošni ravni (na ravni PS, PPS ali TR).
    2. Ugotavljanja in odprava anomalij na ravni posameznih delovnih mest.
    3. Potrditev ustreznosti vseh uvrstitev na centralni ravni (pogajalska komisija).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MJU zagotavlja vso potrebno podporo resorjem in sindikatom pri zbiranju podatkov, vezanih na bazo ISPAP (npr. pregled delovnih mest po tarifnih razredih, število zaposlenih na delovnih mestih, najvišji in najnižji PR delovnih mest po tarifnih razredih in po plačnih skupinah, izračun finančnih učinkov predlaganih sprememb uvrstitev ipd.).